
SÚŤAŽNÉ  PODKLADY

Predmet zákazky:

Martin, 08/2026

ČASŤ 1 - VŠEOBECNÉ INFORMÁCIE
1 Identifikácia obstarávateľa
Názov a sídlo: 
MH Teplárenský holding, a.s., Turbínová 3, 831 04 Bratislava – mestská časť Nové Mesto

2 Predmet zákazky
[bookmark: _Hlk102592923]Predmetom zákazky je realizácia zákazky s názvom Projektová dokumentácia – Úprava rozvádzača R25. Podrobné vymedzenie predmetu zákazky tvorí časť 3 - Opis predmetu zákazky.      
  
3 Typ zmluvy
Výsledkom obstarávania bude uzatvorenie objednávky s VOP MHTH.  
Podrobné vymedzenie zmluvných podmienok tvorí samostatnú časť 5 - Obchodné podmienky.

4 Miesto a termín realizácie predmetu zákazky
      Miesto realizácie: MH Teplárenský holding, závod Martin, Robotnícka 17, 036 80 Martin
[bookmark: _Hlk104977193]Termín realizácie: do 11/2026                                       
             
5 Obhliadka miesta realizácie zákazky
Pre upresnenie rozsahu predmetu zákazky požaduje obstarávateľ bezpodmienečnú účasť na prehliadke miesta realizácie, ktorá sa uskutoční pre jednotlivých účastníkov samostatne.
	Kontaktná osoba obstarávateľa – Ing. Martin Matula, tel. +421 910 891 105, martin.matula@mhth.sk
	
6 Vysvetľovanie a doplnenie súťažných podkladov
	V prípade potreby objasniť súťažné podklady, poskytovanie vysvetlení a iné dorozumievanie medzi obstarávateľom a účastníkmi, sa bude uskutočňovať písomnou formou – elektronicky prostredníctvom modulu „Zapečatené ponuky“.			
	Za včas doručenú požiadavku účastníka o vysvetlenie súťažných podkladov sa považuje požiadavka doručená v písomnej forme najneskôr 3 dni pred uplynutím lehoty na predkladanie ponúk. 	
	Ak je to nevyhnutné, obstarávateľ môže doplniť informácie uvedené v súťažných podkladoch, ktoré oznámi súčasne všetkým účastníkom najneskôr 2 dni pred lehotou na predkladanie ponúk.

7 Obsah ponuky
Ponuka predložená účastníkom musí obsahovať nasledovné doklady a dokumenty preukazujúce splnenie podmienok účasti a požiadaviek obstarávateľa v súťaži:
7.1 Zoznam referencií 
[bookmark: _Hlk109904332]Zákazky s obdobným predmetom obstarávania realizované v predchádzajúcich 5-tich rokoch, s uvedením ceny realizovaného diela v EUR bez DPH.
Referencia bude obsahovať: 
· obchodné meno a sídlo odberateľa
· obchodné meno a sídlo dodávateľa – účastníka
· stručný opis predmetu zákazky (označenie stavby, stručný popis)
· celkový finančný objem v EUR bez DPH
· rok realizácie (lehota realizácie)
· meno a priezvisko a telefónne číslo kontaktnej oprávnenej osoby odberateľa, u ktorej je možné 	si tieto údaje overiť
7.2 Kópia osvedčenia uchádzača – zápis v zozname autorizovaných stavebných inžinierov v podkategórii Inžinier pre technické, technologické a energetické vybavenie stavieb – elektrotechnické zariadenia.
7.3 Cenová ponuka podľa časti 4 týchto súťažných podkladov.

8 Predloženie ponuky

	Účastník predkladá ponuku elektronicky v module „Zapečatené ponuky“. V prípade ak účastník predloží ponuky iným spôsobom (napríklad poštovou zásielkou, osobne, e-mailom), nebude sa na jeho ponuku prihliadať.

9 Termín predkladania ponúk
Lehota na predkladanie ponúk: 7.9.2026, 18:00 hod.
10 Preskúmanie ponúk
	Obstarávateľ preskúma, či všetky ponuky spĺňajú požiadavky obstarávateľa a rozhodne, či ponuka:
· obsahuje všetky náležitosti určené v bode 7 tejto časti súťažných podkladov,
· zodpovedá ďalším pokynom a  náležitostiam  uvedeným v týchto súťažných podkladoch a vo výzve k súťaži.
	Platnou ponukou je ponuka, ktorá vyhovuje všetkým požiadavkám a špecifikáciám podľa týchto súťažných podkladov a výzvy k súťaži a zároveň neobsahuje žiadne obmedzenia alebo výhrady, ktoré sú v rozpore s uvedenými požiadavkami. Ostatné ponuky budú zo súťaže vylúčené.

11 Vysvetľovanie ponúk
	Obstarávateľ môže požiadať elektronicky prostredníctvom modulu „Zapečatené ponuky“ účastníkov o písomné vysvetlenie ponúk. 
	Obstarávateľ vylúči ponuku účastníka z procesu vyhodnocovania:
· ak neuzná vysvetlenie návrhu ceny alebo vysvetlenie ponuky za dostatočné alebo
· ak účastník neposkytne vysvetlenie návrhu ceny alebo vysvetlenie ponuky v lehote určenej obstarávateľom.

12 Vyhodnotenie ponúk
	Obstarávateľ hodnotí tie ponuky, ktoré neboli podľa bodu 10 a 11 zo súťaže vylúčené. 
	Pri vyhodnocovaní ponúk postupuje Obstarávateľ len podľa kritéria na vyhodnotenie ponúk   súťaže a spôsobom určeným v časti  2 týchto súťažných podkladov Kritérium na vyhodnotenie ponúk a spôsob jeho uplatnenia.

13 Platnosť ponuky
Lehota viazanosti ponúk je stanovená do 31.10.2026.

14 Práva obstarávateľa
Obstarávateľ si vyhradzuje právo:
· v priebehu súťažnej lehoty zmeniť, spresniť, alebo doplniť podmienky zadania, a to písomne vo vzťahu k všetkým účastníkom rovnako, 
· súťaž zrušiť, 
· odmietnuť všetky ponuky a neuzavrieť zmluvu so žiadnym z účastníkov,
· ďalej rokovať s účastníkmi o ponukovej cene a ďalších podmienkach ponuky,
· ponuky vyhodnocovať v ďalších kolách; aj formou e-aukcie.

ČASŤ 2 – KRITÉRIA NA VYHODNOTENIE PONÚK

Komisia na vyhodnotenie ponúk porovná a vyhodnotí iba tie ponuky, ktoré sa pre účely týchto súťažných podkladov nepovažujú za neplatné.
Jediným kritériom na vyhodnotenie ponúk je najnižšia cena za dodanie predmetu obstarávania vyjadrená  v eurách, s uvedením ceny bez DPH, vypočítaná podľa časti 4 - Spôsob určenia ceny. Poradie účastníkov sa určí porovnaním výšky navrhnutých ponukových cien. Úspešný bude ten účastník, ktorý požaduje za dodanie predmetu obstarávania najnižšiu cenu. 


ČASŤ 3 - OPIS PREDMETU ZÁKAZKY

Predmetom zákazky je vypracovanie realizačnej projektovej dokumentácie na výmenu ochrán v rozvádzači R25, t. j. prezbrojenie NN časti VN rozvádzača 6 kV a  nahradenie analógových  ochrán za elektronické digitálne ochrany. Rozvádzač R25 slúži ako hlavný napájací 6 kV rozvádzač zo 110 kV rozvodne SSD, cez transformátory T125, T127, pre ostatné prevádzky teplárne Martin.

Súčasný stav: 
Rozvodňa bola zrealizovaná v roku 1989. Pôvodné zapojenie je riešené analógovými ochranami a panelom s poruchovou signalizáciou na velíne IV. etapa. Diaľkové ovládanie a meranie bolo riešené analógovými meracími prístrojmi cez prepínače z ovládacieho panela vo velíne IV. etapa. Po zrušení ovládacieho a poruchového panela je potrebné zhotoviť nové ovládanie (vrátane signalizácie a poruchovky) z RS elektrovelína v II.etape.

Nové technické riešenie:
· Demontáž pôvodných ochrán a pôvodnej výzbroje NN časti VN skríň
· Zhotovenie a osadenie novej elektrovýzbroje vrátane istenia.
· Výmena predných dvier na ktoré budú namontované nové ochrany, ovládacie tlačidlá zapínania a vypínania vypínača a ovládacia schéma 
· Vyhotovenie nového ovládania do RISu typu SCADA na elektrovelín II. etapa, vrátane poruchovej signalizácie
· Prepojenie ochrán do RISu vrátane poruchových hlášok a ovládania (nový RIS bude namontovaný do nového riadiaceho rozvádzača umiestneného v priestoroch pod  elektrovelínom)
· Zabezpečenie konfigurácie všetkých potrebných switchov a routrov v sieti PPA a IPESOFT a doplnenie komunikačných liniek
· Všetky úpravy sa  budú realizovať za plnej prevádzky rozvodní na el. zariadeniach po častiach, aby nebola ohrozená prevádzka  

Podrobnejšia technická špecifikácia predmetu zákazky tvorí Prílohu č. 1 (Výkresová dokumentácia – schémy vn polí) týchto súťažných podkladov.

Požiadavky na obsah projektovej dokumentácie:
· technická správa,
· špecifikácia položkovitého rozpočtu,
· výkaz výmer
· vypracovanie dokumentácie 5x v papierovej  a 1x v elektronickej forme (1X USB ), word, excel, dwg aj pdf
· overenie PD technickou inšpekciou


Všeobecné požiadavky na vypracovanie dokumentácie:
V PD vyjadrené riešenie musí byť v súlade s právnymi predpismi,  technickými normami a inými technickými predpismi, pokiaľ je odvolanie na právne predpisy alebo technické normy, ako aj v súlade s dobrou inžinierskou praxou v prípadoch, kde nie je iná úprava; vo vzťahu k technickým normám platí, že riešenie musí byť v súlade aj s ich odporúčajúcimi ustanoveniami. 
V PD vyjadrené riešenie musí byť efektívne a hospodárne z pohľadu realizácie, prevádzky a budúcej údržby. V rámci PD budú pri rešpektovaní požiadaviek na efektívnosť a hospodárnosť zohľadnené požiadavky vyplývajúce z týchto súťažných podkladov pre výber dodávateľa PD.
Všetky prílohy jednotlivých častí PD sa potvrdzujú odborne spôsobilou osobou v príslušnom odbore v zmysle platných predpisov. 

Protiplnenie obstarávateľa
Obstarávateľ poskytne úspešnému účastníkovi dokumentáciu, ktorou disponuje (v tejto súvislosti obstarávateľ upozorňuje na to, že nie všetky časti existujúcej dokumentácie dokumentujú skutkový stav a tiež nie je k dispozícii ucelená dokumentácia).

ČASŤ 4 - SPÔSOB URČENIA CENY
Cena za obstarávanú zákazku bude stanovená v zmysle zákona NR SR č.18/1996 Z. z. o cenách v znení neskorších predpisov, vyhlášky MF SR č.87/1996 Z. z., ktorou sa vykonáva zákon NR SR č.18/1996 Z. z. o cenách v znení neskorších predpisov.
Celková cena bude zahŕňať všetky náklady a výdavky, ktoré môžu súvisieť s úplnou  realizáciou diela vrátane dopravných nákladov, a ďalších nákladov súvisiacich s dodaním  predmetu zákazky, t. j. licenčné poplatky, poplatky za vybavenie certifikátov a osvedčení, resp. iných ciel a daní podľa Incoterms DDP.

ČASŤ 5 – OBCHODNÉ PODMIENKY
Zmluvné podmienky realizácie predmetu zákazky sú podrobne stanovené v prílohe týchto súťažných podkladov - Všeobecné zmluvné podmienky pre nákup MHTH. 

8

image1.png
Teplarensky
~ 'holding




